شەفەق نیوز/ شەریف سولەیمان نوینەر ئێزدی لە
پەرلەمان عراق، ئمڕوو دووشەممە، داوای یەکسانی ئێزدیەیل لە دروسکردن حکومەت نوو کرد،
و وەزارەتیگ وەپیان بیریەێد.
سولەیمان لە بەیاننامەیگ رەسیە ئاژانس شەفەق
نیوز وت: بایەتە یەکسانی وەرد پیکاتەی ئێزدی لەلایەن سەرۆک وەزیرەیل نوو محمد شياع
سودانه بکرێەێد، و وەزارەتیگ لە حکومەتەگەی وەپیان بەێد.
وتیش: ئێزدیەیل کەفتنە وەر جینۆساید وەدەس ریخریاگ
داعش تیرۆرست، و تا ئیسە رووژمانە فرەی ئێزدیەیل هانە ناو کامپەیل ئاوارەیی.
وتیش: ئێزدی لە پێکاتەیل ئاینی سەرەکیە لە وڵاتەگە،
ئەراوە داوا لە هیزە سیاسیەیل کەیمن وەزارەتیگ لە حکومەت نوو وەپی بیریەێد، هەکاتی
حکومەت عەلاوی و مالیکی.
